**Priebeh praktického vyučovania**

pre študijný odbor

**4553 K podnikateľ pre rozvoj vidieka**

Odporúčané znenie spracované podľa vzoru Vzdelávacieho poriadku pre praktické vyučovanie v SDV, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

1. vecné a časové členenie praktického vyučovania,
2. praktickú časť odbornej zložky maturitnej skúšky.

# **Vecné a časové členenie vzdelávania**

1. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
2. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
3. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |
| --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** |
| * + 1. **Zamestnávateľ poskytujúci praktické vyučovanie zabezpečuje** |
| Znalosť o prevádzkovej a právnej forme podniku. |
| Znalosť o organizačnej štruktúre podniku, úlohách a kompetenciách jednotlivých podnikových sekcií, útvarov a oddelení. |
| Znalosti o úlohách, postavení podniku vo svojom odvetví a znalosť ponuky podniku na odborné vzdelávanie. Znalosti o pozícii na trhu a o okruhu zákazníkov podniku. |
| Znalosť základov podnikového riadenia kvality a ich uplatňovanie, podnikový kódex. |
| Funkčné uplatňovanie, údržba a starostlivosť o prevádzkové  prostriedky a pomôcky (stroje, prístroje a zariadenia). |
| Postupy plánovania a prípravy prác na pracovisku praktického vyučovania, technologické a ergonomické usporiadanie pracoviska. |
| Vedenie sprievodnej a prevádzkovej dokumentácie. |
| Znalosti technických noriem a predpisov v odbore. Znalosti čítania a používania technických podkladov v odbore: náčrty, výkresy, diagramy, návody na obsluhu, návody na použitie a pod. |
| Znalosti o opatreniach na ochranu životného prostredia, separovanie, zhodnocovanie a likvidácia odpadu v odbore. |
| Znalosti o obsahu a cieľoch vzdelávania, ako aj o možnostiach ďalšieho vzdelávania. |
| Znalosť vedenia evidencie o pracovnej činnosti žiaka na praktickom vyučovaní. |
| Znalosť o právach a povinnostiach vyplývajúcich z učebnej zmluvy. |
| Znalosť o právach a povinnostiach vyplývajúcich z pracovno-právnych vzťahov a interných podnikových predpisov (Zákonník práce, pracovný poriadok). |
| * + 1. **Vzdelávanie zabezpečujúce celkový rozvoj osobnosti žiaka** |
| Schopnosť pracovať v kolektíve, uvedomenie si zodpovednosti za výsledok svojej práce, dodržiavanie pracovnej disciplíny a interných predpisov zamestnávateľa. |
| Komunikácia s nadriadenými a spolupracovníkmi/zákazníkmi/dodávateľmi pri zohľadňovaní odbornej terminológie. |
| Znalosť a používanie príslušných odborných termínov v preferovanom firemnom jazyku. |
| Základné poznatky s využívaním podnikového softvéru. |
| Samostatné získavanie a výber informácií, rozvoj kritického a analytického myslenia, rozvoj digitálnych zručností. |
| * + 1. **Zaistenie bezpečnosti a ochrany zdravia pri práci na pracovisku praktického vyučovania** |
| Znalosť prevádzkových rizík, opatrenia na ich zníženie a prevencia. |
| Riadenie a zabezpečovanie bezpečnosti a ochrany zdravia pri práci. Znalosť o prevádzkovej ochrane pred požiarom a výbuchom, ako aj o preventívnych opatreniach. Bezpečnostné predpisy v prípade požiaru a výbuchu na pracovisku, evakuačný plán. Elektrická požiarna signalizácia na pracovisku. |
| Znalosť bezpečnostných predpisov pri práci a požiarnej ochrany na pracovisku praktického vyučovania. |
| Znalosť poskytovania predlekárskej prvej pomoci pri pracovných úrazoch. |
| Znalosť používania osobných ochranných prostriedkov a dodržiavania hygieny práce. |
| Opatrenia a predpisy na ochranu životného prostredia. Vedomosti o vplyve odpadových látok z výroby v odbore na životné prostredie, separovanie, zhodnocovanie a likvidácia odpadu. |
| Uplatňovanie prevádzkových opatrení na efektívne využívanie energií. |
| Dodržiavanie predpisov o pracovnej činnosti mladistvých žiakov a mladistvých zamestnancov. |

|  |  |  |  |  |
| --- | --- | --- | --- | --- |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | |
| **Por.** | **1. ročník** | **2. ročník** | **3. ročník** | **4. ročník** |
| **1** | **Dielenské práce** | | | |
| Plošné meranie a orysovanie, pilovanie, rezanie, vŕtanie, strihanie a ohýbanie plechov, spájkovanie, sekanie, pribíjanie, hobľovanie a dlabanie dreva, rozoberateľné a nerozoberateľné spoje, montážne náradie. |  |  |  |
| **2** | **Nácvik prác v živočíšnej výrobe** | **Pracovné operácie v živočíšnej výrobe** | **Pracovné operácie v chove hospodárskych zvierat** | |
| Pracovné náradie v živočíšnej výrobe, prístup k zvieratám, krmivá – rozpoznávanie krmív a kŕmne dávky, základné práce v chove mláďat, výpočet prírastkov, vedenie prvotnej evidencie. | Odchov jalovíc, výkrm býkov, chov dojníc, dojenie strojom v dojárni, výkrm ošípaných, chov prasníc, chov kancov, špecifické práce pri ošetrovaní zvierat v regióne. | Chov bahníc, mliečny výkrm jahniat, chov plemenných baranov, chov kôz, výrobky z kozieho mlieka, špecifické práce pri ošetrovaní zvierat v regióne. | Chov hydiny, výkrm brojlerov, chov drobných zvierat, kŕmenie a ošetrovanie koní, predvádzanie a posudzovanie koní, ošetrovanie postrojov a postrojovanie koňa, ustajnenie koní, starostlivosť o stajne, špecifické práce pri ošetrovaní zvierat v regióne. |
| **3** | **Nácvik prác v rastlinnej výrobe** | **Pracovné operácie v rastlinnej výrobe** | | |
| Základné práce s ručným náradím,  meranie dĺžok, pomôcky pri meraní, výpočet plôch, výsev semien, vysádzanie cibúľ, hľúz, ošetrovanie rastlín počas vegetácie, zberové práce, príprava, ošetrovanie kompostov. | Pracovné operácie pri základnom spracovaní pôdy, základné pracovné operácie pri sejbe a sadení,  základné pracovné operácie pri ošetrovaní rastlín počas vegetácie,  základné pracovné operácie pri zbere a pozberovej úprave, práce s malou mechanizáciou. | Práce s malotraktorom,  kosenie trávnikov samochodnou kosačkou, kosenie krovinorezom,  vertikulovanie a hnojenie trávnikov, sejba trávnikov. | Ošetrovanie lúk a pasienkov,  základné operácie pri zbere krmovín,  základné operácie pri úprave a uskladňovaní krmovín,  mechanizačné prostriedky v rastlinnej výrobe. |
| **4** | **Nácvik prác vyplývajúcich z regionálnych podmienok** | **Pracovné postupy a metódy identifikácie, mapovanie a vyhodnocovanie miestnych zdrojov vidieka** |  |  |
| Chov hospodárskych zvierat typické pre región,  práce zo zamerania poľnohospodárskeho podniku,  zber a poznávanie liečivých rastlín,  stravovacie a ubytovacie služby. | Základné postupy a procesy interaktívneho programovania a rozvoja vidieka,  postupy mapovania miestnych zdrojov vidieka,  praktické zručnosti pri zbere a spracovaní  primárnych a sekundárnych zdrojov,  interaktívne metódy a techniky použiteľné pri spracovaní auditu zdrojov,  proces mapovania miestnych zdrojov. |  |  |
| **5** |  | **Praktické metódy a nácvik zručností vo vidieckej turistike podľa regiónov** |  |  |
|  | Spracovanie vlny, hrnčiarstvo, poznávanie lesných plodov. |  |  |
| **6** |  | **Náplň prác vyplývajúcich z regionálnych podmienok** | |  |
|  | Výroba ovčieho syra a iných špecialít z mlieka, stravovanie a ubytovacie služby. | Príprava regionálnych špecialít, hotelové zariadenia. |  |
| **7** |  |  | **Nácvik zručností pri založení a vedení podnikateľskej činnosti** | **Nácvik marketingových zručností pri vedení podniku** |
|  |  | Podnikateľská činnosť vznik  zánik,  občiansky a obchodný zákonník,  majetok podniku a evidencia,  zákonník práce a odmeňovanie pracovníkov,  dokumentácia účtovných prípadov a obeh dokumentov,  jednoduché účtovníctvo,  daňové priznanie. | Manažérske funkcie a organizačné štruktúry podniku,  mikro a makro prostredie,  produkt, jeho analýza a práca s produktom,  marketingový informačný systém,  marketingový výskum, komunikačný mix. |
| **8** |  |  | **Nácvik postupov a praktických zručností pri tvorbe programových dokumentov rozvoja vidieka** | **Nácvik zručností pri vypracovaní podnikateľského plánu a tvorba projektov** |
|  |  | Interaktívne plánovanie v partnerstve,  analýza územia a súčasný stav sociálno - ekonomickej situácie regionálneho rozvoja. | Účtovná evidencia a účtovné prípady,  tvorba podnikateľského plánu,  tvorba malých projektov v regionálnom rozvoji,  vypracovanie žiadosti o grant. |
| **9** |  |  |  | **Nácvik prác vyplývajúcich z regionálnych podmienok** |
|  |  |  | Tvorba podnikateľského plánu. |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimopodnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s vyučujúcim. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k maturitnej skúške.

# **Praktická časť odbornej zložky maturitnej skúšky**

1. Praktická časť sa koná po písomnej časti, overujú sa ňou zručnosti a schopnosti žiaka v zadanej téme formou spracovania cvičnej alebo podnikovej úlohy.
2. Parametre praktickej časti odbornej zložky maturitnej skúšky:
3. Na praktickú časť odbornej zložky maturitnej skúšky formou skúšobnej úlohy sa určia témy podľa náročnosti a špecifík odboru vzdelávania. Určí sa 1 až 10 tém, ktoré zahŕňajú charakteristické činnosti, na ktorých výkon sa žiaci pripravujú.
4. Praktická časť odbornej zložky maturitnej skúšky formou skúšobnej úlohy vrátane odborného rozhovoru (ústna časť skúšky) trvá najmenej 8 hodín a najviac 24 hodiny, pričom do celkovej dĺžky sa započítava aj prestávka v rozsahu do 30 minút.
5. Pri konaní praktickej časti odbornej zložky maturitnej skúšky sa za jednu hodinu praktickej časti odbornej zložky maturitnej skúšky považuje čas 60 minút.
6. Pri výkone praktickej časti odbornej zložky maturitnej skúšky je povolená pomoc žiakovi, ak si to vyžaduje náročnosť a postupnosť skúšanej činnosti (napr. spolupráca v bežnej prevádzke) v závislosti od prevádzkového procesu zamestnávateľa.
7. Žiak v praktickej časti maturitnej skúšky formou skúšobnej úlohy preukazuje, že je spôsobilý:

* pracovnú úlohu analyzovať, zaobstarať si informácie, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* zohľadniť danosti zariadení a miesta realizácie úloh,
* zdokumentovať a overiť kvalitu vykonanej práce ,
* dodržiavať technické a iné normy a štandardy kvality a bezpečnosti systému ako aj systematicky vyhľadávať chyby v procesoch a tieto odstraňovať,
* odovzdať výsledok práce, poskytnúť odborné informácie,, zhodnotiť a zdokumentovať výsledky práce.

1. Skúšobná úloha sa má rozložiť na pracovné úlohy z oblasti prípravy pracovného náradia, strojov a zariadení, ich nastavenie, príprava a ošetrovanie zvierat, výpočet a príprava krmív, príprava semien, hľúz a sadeníc, pomôcok na ošetrovanie rastlín, zber a pozberová úprava krmív, na časť bezpečnostných opatrení a na ochranu bezpečnosti a zdravia pri práci, opatrenia na ochranu životného prostredia a na kontrolu a riadenie kvality. Príklady okruhov jednotlivých úloh, ktoré musí praktická časť skúšky zahŕňať:

* príprava materiálu, pomôcok,
* príprava a nastavenie strojov a zariadení, príprava zvierat, semien, sadeníc a pod.,
* kontrola kvality,
* vykonanie činnosti v časovom slede,
* riadenie kvality,
* ukončenie výrobného procesu,
* a iné.

1. Jednotlivé pracovné úlohy musia byť pri realizácii skúšobnej úlohy ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých činností, meraní a pod.
2. V rámci skúšobnej úlohy musia byť preukázané predovšetkým vykonané činnosti:

* zručnosti a návyky pri práci s poľnohospodárskymi strojmi a náradím,
* ošetrovanie, kŕmenie a chov rôznych druhov hospodárskych zvierat,
* výpočet a príprava kŕmnej dávky,
* pestovanie, ošetrovanie a pozberová úprava rôznych druhov poľnohospodárskych plodín,
* ekonomické a podnikateľské činnosti,
* činnosti spojené s rozvojom vidieka, používanou legislatívou,
* činnosti spojené s rozvojom vidieckej turistiky.

1. Na hodnotenie výrobno-technickej skúšobnej úlohy sú smerodajné nasledovné kritériá:

* dodržiavanie zásad bezpečnosti pri práci a protipožiarna ochrana,
* dodržiavanie zásad ochrany životného prostredia,
* odbornosť vykonanej činnosti v celom rozsahu,
* kvalita čiastkových úloh a celového výsledku vykonanej práce.

1. Hodnotenie praktickej časti skúšky sa rozdeľuje na 3 časti:
   * príprava a plánovanie – 20% (0 - 20 bodov)
   * realizácia pracovnej činnosti – 60% (0 - 60 bodov)
   * riadenie kvality, dodržiavanie BOZP – 20 % (0 - 20 bodov)